पाँचथर हत्याकाण्ड

पाँचथर हत्याकाण्ड एक वि.स. २०७६ जेठ ६ गते सोमबार नेपालको पाँचथर जिल्लाको मिक्लाजुङ गाउँपालिका भएको हत्याकाण्ड हो । यो हत्याकाण्डमा दुई परिवारका ९ जनाको हत्या गरिएको थियोे  ।

घटना विवरण
२०७६ साल जेठ ६ गते सोमबार राति पाँचथर जिल्ला, मिक्लाजुङ गाउँपालिका का बमबहादुर फियाकसहित उनको परिवारका चार जनाको हत्या भएको थियो । बमबहादुरका ज्वाइँ धनराज सेर्मासहित परिवारमा पाँचजनाको हत्या भएको थियो । सबैलाई धारिलो हतियारले टाउको र शरीरमा क्षतविक्षत हुने गरी काटिएको थियो । घटनाको एक मात्र प्रत्यक्षदर्शी १२ वर्षीया सीता खजुम थिइन् । उनी घटनाका बेला भाग्दै छिमेकी घरमा शरण लिएर बाँच्न सफल भएकी थिइन् । उनले प्रहरीमा दिएको बयानअनुसार कपडाले अनुहार छोपेर नचिनिने गरी आएको एक जना व्यक्तिले धारिलो हतियारले पालैपालो परिवारका सबैलाई प्रहार गरेका थिए । हत्यामा संलग्न आशंका गरिएका व्यक्ति बमबहादुर फियाकका कान्छा ज्वाइँ मानबहादुर माखिम थिए । जुन घटनास्थलभन्दा करिब डेढ घण्टा पैदल दूरीमा पर्ने मिक्लाजुङ–७ लिम्बा गाउँमा झुन्डिएको अवस्थामा मृत फेला परेका थिए ।

मृतकहरू
पाँचथर हत्याकाण्डका मृतकहरू

बमबहादुर फियाक
पुर्सिमायाँ फियाक
मनकुमारी फियाक
श्रेया फियाक
धनराज शेर्मा
जस्मिता फियाक
इक्सा शेर्मा
योवना शेर्मा
मुना शेर्मा

शंकास्पद व्यक्ति
यस हत्याकाण्डमा संलग्न रहेको भनी आशंका गरिएका व्यक्ति मानबहादुर माखिया, जुन घटनास्थलभन्दा करिब डेढ घण्टा पैदल दूरीमा पर्ने मिक्लाजुङ–७ लिम्बा गाउँमा झुन्डिएको अवस्थामा मृत फेला परेका थिए । घटना पछि केही स्थानीय बासिन्दाले प्रहरी सामु मानबहादुर ‘डिप्रेसन’बाट ग्रसित रहेको बताएका थिए ।

प्रहरी जानकारी

सन्दर्भ सामाग्री

बाहिरी सुत्रहरू
पाँचथर हत्याकाण्ड : हत्यामा संलग्न भनी शङ्का गरिएका व्यक्ति मृत फेला, युट्युबबाट (कान्तिपुर टेलिभिजन)

श्रेणी:नेपालका हत्याकाण्डहरू
श्रेणी:पाँचथर जिल्ला